open-index/open-wikipedia-markdown huggingface dataset:
Iman Mohammed Abdulmajid

**Iman Mohammed Abdulmajid** (Somalysk: *Imaan Maxamed Cabdimajiid*; Cabdimajiid, Arabysk: ايمان محمد عبد المجيد‎, transliteraasje: ͗Īman Muḥammad ͑Abd al-Maǧīd; Mogadisjû, 25 july 1955) is in Somalysk model, aktrise en ûndernimmer. 

## Biografy

Iman is in dochter fan de Somalyske ambassadeur yn Saûdy-Araabje en gong yn Egypte nei skoalle. Letter ferfarre hja nei de Keniaanske haadstêd Nairobi. Sy studearre politikology oan de Universiteit fan Nairobi; die modellewurk yn Afrika en krige sa de bynamme *ingel fan Afrika*.

Yn 1975 waard hja *fulltime* model en ferfarre nei de Feriene Steaten. Dêr krige hja kunde oan basketballer Spencer Haywood. Sy trouden yn 1977 en krigen in dochter, Zulekha. Yn 1987 rûn it houlik op 'e non en 24 april 1992 troude Iman mei de Britske sjonger David Bowie (1947–2016). It pear krige in dochter yn 2000, Alexandria Zahra Jones, en wennen yn Londen en New York.

Iman is direkteur fan it kosmetikabedriuw *Iman Cosmetics*, dat him taleit op in brune hûd.

Iman is moslim en kin har yn fiif talen rêde.

## Publikaasjes
* *Naomi (forward)* (1996), 
* *I Am Iman* (2001) 
* *Beauty of Color: The Ultimate Beauty Guide for Skin of Color* (2006).
## Kar-út films
*1980 - Jane Austen in Manhattan
*1985 - Out of Africa
*1987 - No Way Out
*1991 - Star Trek VI: The Undiscovered Country
*1991 - L.A. Story (cameo)
*1994 - Exit to Eden
*1994 - Heart of Darkness

## Keppelings om utens
*Imans offisjele webside
*Iman by de Internet Movie Database
Merkwurking

**Merkwurking** is yn de ekonomy it (automatysk) ta stân kommen fan in lykwichtpriis foar guod of foar in tsjinst as der lykwicht ûntstiet tusken fraach en oanbod.

## Fraach en oanbod
De **wet fan fraach en oanbod** hâldt yn dat op in kompetitive merk de priis fan in produkt ta stân komt ûnder ynfloed fan it hanneljen fan keapers (fregers, konsuminten) en ferkeapers (oanbieders, produsinten). De priis evoluearret hjirby nei dat nivo dêr't frege en oanbeane hoemannichten oan elkoar lyk binne. As it oanbod grutter is as de fraach, dan bliuwe de produsinten mei in oeroanbod sitten, dat se allinnich ferkeapje kinne as se ree binne om hjir in legere priis foar te freegjen. Der is yn dat gefal dus in druk nei ûnderen op de priis. As de fraach grutter is as it oanbod, dan bliuwe der noch konsuminten freegjen nei it produkt as de totale produksje ferkocht is. As hja it produkt noch hawwe wolle, sille se in hegere priis akseptearje moatte, wat wiist op in opgeande druk op de priis.

De fraach nei en it oanbod fan ekonomysk goed hingje *[[ceteris paribus]]* ôf fan de priis dy't derfoar frege wurdt. By in hegere priis sil it oer it generaal sa wêze dat der (c.p.) minder fraach nei in artikel is en mear oanbod. Oarsom sille by in legere priis de fraach en in oanbod minder wurde. Troch dit effekt sil der by de lykwichtpriis fansels lykwicht komme tusken fraach en oanbod.

In foarbyld: as wy út de ekonomy foarstelle wêrby 't papier 10 kear sa djoer is as wy kenne dat sil dêryn de fraach nei papier lyts wêze. Mar yn sa'n situaasje is it, derfan útgeande dat alle oare omstannichheden yn de ekonomy lyk bliuwe, tige lukratyf wêze om in nije papierfabryk te starten om papier te ferkeapjen. De fraach is dan lytser as it oanbod. Yn dy situaasje bliuwt der in protte papier ûnferkocht. Om it papier dochs ferkeapje te kinnen sille de papierfabrikanten de priis ferleegje. Oarsom: as papier tige goedkeap is, sil de fraach tanimme mar geane der papierfabriken, de oanbieders, fallyt. De fraach is grutter as it oanbod en der ûntstiet in tekoart oan papier wêrtroch't de priis oprinne sil. As by it stigen fan de priis der wer nije fabrikanten bykomme kinne de itselde him werhelje en kin dit liede ta in bargesyklus.
Sarh

**Sarh** is in stêd yn Tsjaad en is it haadplak fan de regio Moyen-Chari en it bisdom Sahr. It is de tredde stêd fan Tsjaad, nei N'Djamena en Moundou en leit oan de rivier Chari.
  
Sarh hat sa'n 110.000 ynwenners en is neamd nei de etnyske groep de Sara út Súd-Tsjaad.. It plak hjitte foar 1972 **Fort Archambault**.

## Ut de skiednis

Sarh waard stifte ûnder it Frânske koloniale bewâld foar lju dy't weromkamen út de wurkkampen anneks oan de oanlis fan it Kongo-Oseaan Spoar. Yn 1962 krige it plak in tekstylyndustry fan betsjutting en is no in wichtich middelpunt fan de katoenferwurkjende yndustry. Katoen docht it dêr bêst fanwege it gaadlike klimaat. Ek is it plak in sintrum fan kommersjele fiskerij. 

Sahr is ek in bekend útgeanssintrum, ferneamd om syn nachtlibben.  It Sarh National Museum lûkt minsken, en der is in fleanfjild (IATA-fleanfjildkoade SRH).

De ynwenners fan Sarh hiene yn 1990 te meitsjen mei in meningokokken meningitis-epidemy.

## Demografy

## Underwiis
**Middelbere skoallen** (Lycées)
* Lycée Ahmed Mangué (iepenbier)
* Lycée-Collège Charles Lwanga (partikulier, katolyk)
* Lycée-Collège Humanité (partikulier, baptisten)

**Heger ûnderwiis:**
* IUSAES - Institut Universitaire des Sciences Agronomiques et de l'Environnement de Sarh: tertiêr kolleezje stifte yn 1997

## Susterstêd
*  Cherbourg-Octeville yn Frankryk sûnt novimber 2001.
N'Djamena

**N’Djamena** (oant 1973 *Fort-Lamy*; Arabysk نجامينا|) is de haadstêd fan de republyk Tsjaad en tagelyk de grutste stêd fan it lân. De stêd is in haven oan de rivier Chari en leit rjocht tsjinoer de stêd Kousséri yn Kameroen, dêr't it troch in brêge mei ferbûn is. De regio N'Djamena is ferdield yn 10 arrondisseminten. It is fierders de regionale merk foar fee, sâlt, nôt, dadels en in moetingsplak fan belang. De measte yndustry hâldt har dwaande mei it ferwurkjen fan fleis, fisk en it bewurkjen fan katoen. Alhoewol't de stêd is soad te lijen hân hat fan de boargeroarloggen yn Tsjaad (sûnt 1965) hat it syn posysje as ekonomysk sintrum fan Tsjaad hanthavenje kinnen.

Dêr binne twa universiteiten, in Frânsktalige (1971) en in Arabysktalige (1991) en skoallen foar administratyf ûnderwiis en de oplieding ta bistedokter.

De stêd hat in ynternasjonale lofthaven. N'Djamena is it eastlik einpunt fan de Trans-Saheliaanske Hearrewei, en is mei East-Afrika ferbûn troch de Ndjamena-Dzjibûty Hearrewei. De grutte dyk fan Tripoly nei Kaapstêd rint ek troch N'Djamena, sadat it in ferkearsknooppunt fan belang is yn Sintraal-Afrika. De rivieren Chari en Logone, eartiids de wichtichste ferbining nei bûten ta, hawwe net folle mear te betsjutten foar hannel en ferkear.

De stêd waard yn 1900 troch de Frânsken stifte ûnder de namme *Fort Lamy*, neamd nei de Frânske legeroanfierder François Joseph Lamy dy't dêr dat jier krekt sneuvele wie.

## Foto's N'Djamena
De foto's binne nei alle gedachten út 1960-69, Fort Lamy

Ofbyld:People on horseback in Fort Lamy, Chad.jpg|*Ruters yn Fort Lamy*
Image:Fort Lamy, Chad, street.jpg|*Strjitten N'Djamena.*
Image:Fort Lamy, Chad, beach.jpg|*Strân oan de Chari, N'Djamena.*
Image:Hut in Fort Lamy, Chad.jpg|*Tydlik radiostasjon fan de NOAA ûnder N'Djamena.*


## Susterstêden
* Toulouse (Frankryk), sûnt 1980
* Stupino (Ruslân), sûnt 2000

## Keppelings om utens
* Kaart fan N'Djamena
* Best reisgids
* Foto 1 Foto 2 Foto 3
* http://earth-info.nga.mil/gns/html/cntry_files.html
Mogadisjû

**Mogadisjû** (Somalysk: *Muqdisho*) is de haadstêd fan Somaalje en leit yn de regio Benadir oan de Yndyske Oseaan.

## Underwiis

Mogadishu hat ferskate ynstituten foar heger ûnderwiis:
* Universiteit Mogadishu.
* Nasjonale Universiteit Somaalje.
* Benadir Universiteit.

## Berne yn Mogadisjû
* Ayaan Hirsi Ali (13 novimber 1969), oant maaie 2006 Nederlânsk politika (VVD)
* Yasmine Allas (1967), Nederlânsk aktrise en skriuwster
* Fatima Siad, moademodel 
* Iman, supermodel 
* K'naan (30 maaie 1978), Somalysk-Kanadeesk artyst
* Ilhan Omar (1981), Somalysk-Amerikaansk politika
* Mohammed Farah (23 maart 1983), Britsk-Somalysk atleet
* Abdi Nageeye (2 maart 1989), Somalysk-Nederlânsk atleet
* Yasmin Warsame, supermodel 

## Keppeling om utens
* Mogadisjû.ynfo
Nouakchott

**Nouakchott** (Arabysk: **نواكشوط**) is de haadstêd fan Mauretaanje en ek de fierwei grutste fan it lân. De stêd leit yn it westen oan de Atlantyske kust. De stêd is noch jong en hat mei dêrtroch suver gjin hege gebouwen. De stêd is ien fan de grutste yn de Sahara en it ekonomyske en bestjoerlike sintrum fan it lân.

Oant 1958 wie Nouakchott in fiskersdoarpke, mar neidat Mauretaanje ûnôfhinklik fan Frankryk waard, groeide it út ta in stêd, mei troch syn seehaven. Yn 1962 waard it de haadstêd fan it selsstannich Mauretaanje. Yn de jierren '70 eksplodearre it ynwennertal, meast troch de grutte drûchte yn de Sahel dy't de minsken nei de stêd twong.

## Ekonomy en ynfrastruktuer
De stêd hat in haven dy't foaral foar ymport tsjinnet (96,4 %), mar der wurdt ek koper útfierd. Dêr binne diken nei Néma, Boutilimit en Kiffa en de stêd hat in ynternasjonaal fleanfjild, *Nouakchott International Airport*.

Nouakchott produsearret sâlt, sement, insektisides, kleden, tapiten en ambachtsprodukten. Der binne goed 30 lytse of middelgrutte fabriken yn de stêd. Oerheid en finansjele ûndernimmingen binne ek fan belang. Fleanmaatskippij Mauritania Airways hat syn haadkertier yn de stêd.

## Fask wetter
Alhoewol't de grûn ûnder de stêd in mânsk reservoir swiet wetter hat, it saneamde Trarza-mar, is der dochs fask-wetter krapte, in gefolch fan de grutte groei fan de stêd. Yngenieurs hawwe al warskôge dat it wetter op wêze kin yn 2054; de foarried wurdt nammentlik net oanfold mei reinwetter. Benammen yn de drûge bûtenwiken fan de stêd, dêr't de measte minsken wenje, kin dat mei de tiid swierrichheden jaan.

No is it al sa dat in protte minsken wetter keapje moatte en dat is djoer yn ferhâlding ta it trochsneed fertsjinst yn de stêd.

## Underwiis
De Universiteit fan Nouakchott, is de iennichste universiteit yn Mauretaanje, iepene de doarren yn 1981, en hat likernôch 8000 studinten. Oare ynstellings foar heger ûnderwiis binne ûnder oaren de Nasjonale Skoalle foar Administraasje en it Nasjonaal Ynstitút foar Fuorstset Islamityske Stúdzjes. Der binne fierders in protte legere en middelbere skoallen en in *American International School of Nouakchott*.

## Merken yn Nouakchott

File:Fish market nouakchott mauritania.JPG|Fiskmerk yn Nouakchott
File:Nouakchott-marche.jpg
Ofbyld:Nouakchott,MarcheCapitale1.jpg|*Marché capital*
Ofbyld:Nouakchott,Quinquieme1.jpg|*Cinquième Marché* yn it suden fan de stêd


## Susterstêd
*  Madrid, Spanje
*  Tucson, Arizona, USA
*  Lanzhou, Sina
*  Amman, Jordaanje (1999)
Maputo

**Maputo** (oant 1976 **Lourenço Marquez**) is de haadstêd fan Mozambyk en fan de provinsje. De stêd hat likernôch 1,2 miljoen ynwenners en is biskopssit fan sawol de katolike as de anglikaanske tsjerke. Ek is dêr de *Universidade Eduardo Mondlane*, de earste universiteit fan it lân festige.

## Ut de skiednis
Maputo yn 1781 stifte en hiet earst Lourenço Marques nei de Portugeeske ûntdekkingsreizger Lourenço Marques dy't it gebiet yn 1544 ferkende. Yn 1895 waard in spoarferbining mei Pretoria yn Súd-Afrika oanlein mei fan gefolgen dat de befolking tanaam. Yn 1898 waard Lourenço Marques de haadstêd fan Mozambyk. Nei it ûnôfhinklik wurden fan Mozambyk yn 1975 waard de namme feroare yn Maputo. Nei it fuortgean fan de Portegezen, dy't de measte liedende posysjes beklaaiden, rekke de stêd yn it earstoan yn ferfal, mar no is de stêd wer opmakke en wurdt der in soad nijbou foar de groeiende middenklasse set. Teffens binne der plannen foar de bou fan kantoargebouwen, hotels, sportfasiliteiten: Maputo is ien fan de hurdst groeiende stêden yn Afrika.

## Geografy
Maputo leit oan de westkant fan de Maputobaai, dy't 95 km lang en 30 km breed is. Yn de stêd sels mûnet de rivier de Tembe yn de Yndyske Oseaan. Yn it suden fan de Maputobaai komt de rivier Maputo út.

## Ekonomy
Maputo hat in moderne haven dy't as útfierhaven foar stienkoal, katoen, sûker, chroom, sisal, kopra en hurdhout tsjinnet. De stêd prdusearret sement, ierdewurk, meubels, skuon en rubber. Fierders is de grutte aluminiumranerij *Mozal* dêr festige. Maputo leit 120 kilometer fan de Súd-Afrikaanske grins by Ressano Garcia en 80 kilometer fan de grins mei  Swazilân.

## Susterstêden

*  Shanghai Sina 1999
*  Lissabon Portugal

## Keppeling om utens

* Fotografias e Mapa de Maputo
Abortus

**Abortus (Arte) Provocatus**, ek wol *Abortus Provocatus Lege Artis* of 'opsetlike fruchtôfdriuwing' neamd, is de medyske term foar it te betiid ôfbrekken fan in swangerskip troch (medysk) yngripen. Ornaris wurdt meastentiids koartwei de term **abortus** brûkt foar dizze hanneling.

It wurd 'abortus' betsjut yn de medyske terminology allinnich te betide berte of flapper. In flapper wurdt troch medisy dan ek wol oantsjutten as in 'spontane abortus'. De folsleine term abortus provocatus komt út it Latyn: *aboriri* = fergean of ferlern gean en *provocare* = oproppe.

It foarkommen fan de ynnesteling fan in befruchte aaisel troch it ynnimmen fan de morning-afterpil wurdt troch bepaalde groepen ek beskôge as in foarm fan abortus provocatus. 

## Keppeling om utens
Antykonsepsje

**Antykonsepsje** is in sammelnamme foar techniken foar it tefoaren kommen fan swangerskip nei geslachtsferkear. Der wurdt besocht foar te kommen dat de siedsel en de aaisel by elkoar komme kinne of dat it embryo him ynnêstelje kin yn de liifmoer.

## Skiednis
Antykonsepsjemiddels waarden op de ein fan de 19e iuw en yn it begjin fan de 20e iuw propagearre troch neomaltusianisten as Jan Rutgers en Aletta Jacobs (cfr. de oprjochting fan it Nij-Maltusiaanse Bûn yn Nederlân yn 1882). Mei it each op de rasferbettering pleite Rutgers ek foar frijwillige en sa nedich opleine kontrasepsje of in baringsferbod foar de ferpaupere befolking.

Mei de útfining fan de pil naam it brûken fan antykonsepsjemiddels yn de jierren 1960 in hege flecht yn it Westen. Yn Nederlân wie de pil lykwols oant 1969 allinnich 'op medyske yndikaasje' beskikber. Oant dat jier wie ek de iepenlike ferkeap fan oare foarbehoedmiddels noch offisjeel ferbean.
Duorsume ûntwikkeling

**Duorsume ûntwikkeling** is *ûntwikkeling dy't oanslút op de behoeften fan tsjintwurdich sûnder it fermogen fan takomstige generaasjes om yn harren eigen behoeften te foarsjen yn gefaar te bringen*, neffens de definysje fan de VN-kommisje Brundtland út 1987.

Duorsumheid giet oer de krapte fan de natuerlike helpboarnen dêr't wolfeart mei fuortbrocht wurdt, net allinnich no mar ek yn de takomst. De oerflakte fan de ierde is einich; grûnstoffen kinne op reitsje; en de opnamekapasiteit fan de atmosfear en ús natuerlike omjouwing hat syn grinzen.

De termen duorsumheid en duorsum komme oarspronklik út de boskbou. Letter waarden se ek yn de fiskerijbiology brûkt. Yn beide gefallen wie de betsjutting besibbe mei begripen út de ekology. It gie der om de natuer sadanich te behearen dat de natuerlike struktueren en prosessen net prinsipieel oantaaste waarden. Konkreet: oan fiskgrûnen mocht net mear fisk of hout ûntlutsen wurde as der troch natuerlike oanwaaks fansels wer bykomme soe. It respektearjen fan dy ‘gebrûksromte’ betsjut dat ek takomstige generaasjes der gebrûk fan meitsjen bliuwe kinne.

By duorsume ûntwikkeling is dus sprake fan in ideaal lykwicht tusken ekologyske, ekonomyske en sosjale belangen. Alle ûntwikkelingen dy't op technologysk, ekonomysk, ekologysk, polityk of sosjaal flak bydrage oan in sûne ierde mei woltierige bewenners en goed funksjonearjende ekosystemen binne duorsum.

## Keppeling om utens
* Monitor Duorsum Nederlân 2009
*  Ensyklopedy oer duorsumheid
* Site Earth Charter oer duorsume ûntwikkeling
* Ministearje fan VROM oer duorsume ûntwikkeling
* Nederlânske duorsumheidsportaal
* Stomoal Ideeën is in community art projekt oer duorsumheid
Minskerjochten

**Minskerjochten** binne rjochten foar eltsen om te wêzen, dwaan en litten as beskerming tsjin oaren. It is de basis om eltsenien yn frede libje te litten. Der binne tritich basis-minskerjochten.
Ien dy't derop taseach dat dizze rjochten opskreaun waarden foar elkenien yn elts lân wie frou E. Roosevelt, de frou fan Franklin D. Roosevelt, dy't presidint fan de Feriene Steaten wie tusken 1933 - 1945.

# Wy binne allegear frij en lykweardich. Els ha syn eigen opfettings en gedaschten. Els soe lyk behanele wurde moatte. 
# Diskriminear net. Rjochten komme elkenien ta, los fan ús ferskillen. 
# Rjocht op libben, yn frijheid en feilichheid. 
# Slavernij - Nimmen har it rjocht in oar ta slaaf te meitsjen. 
# Foltering - nimmen hat it rjocht in oar te folterjen of te kwellen 
# Elts hat it rjocht om de wet te brûken.
# Iderien is beskerme troch en lyk foar de wet.  
# Elts kin de wet rieplachtsje dy't net earlik behannele tinkt te wêzen. 
# Unearlike finzenskip, allinnich mei wetlike reden mei ien yn de sel stoppe wurde.
# Elts hat rjocht op in iepenbier proses. 
# Ien is ûnskuldich oant syn skuld bewezen is. 
# Rjocht om baas yn eigen hûs te wêzen. 
# Elts mei gean en stean dêr't er wol 
# Wa't yn eigen lân min behannele wurdt, hat it rjocht op asyl yn in feilich oar lân.  
# Wy hawwe it rjocht om yn in eigen lân te wenjen.
# Manlju en froulju hawwe likense rjochten en it rjocht om in heigen húshâlding te foarmjen.  hebben 
# Elk hat rjocht om dingen yn eigendom te hawwen.
# Frijheid fan leauwe.
# Elts mei sizze wat er wol
# Frijheid om oaren te moetsjen.
# Rjocht op demokrasy, dus ek it kiezen fan eigen lieders.
# Rjocht op behuzing, medyske soarch, ûnderwiis en fersoarging.
# Wurknimmersrjochten.
# Rjocht op ûntspanning. 
# Soarch foar eltsenien. 
# Artistike frijheid en auteursrjocht. 
# oardering fan rjochten en frijheden.
# Ferantwurdlikheid om oarmans rjochten te beskermjen.
# Minskerjochten jilde op de hiele wrâld en kinne net ôfnomd wurde. 

## Sjoch ek
*Universele Ferklearring fan de Rjochten fan de Minske
Eastafrikaanske dwerchgeit

De **Eastafrikaanse dwerchgeit** foarmet mei de Westafrikaanske dwerchgeit de twa oarspronklike soarten dwerchgeiten. 

Dizze bisten hawwe koarte poatsjes, in hoekige bou en in dik liif. De Eastafrikaanske dwerchgeit is  de grutste fan de beide mei in skofthichte foar de bok fan 65 sm. en foar de geit fan 60 sm. De Westafrikaanske dwerchgeit is wat lytser mei in skofthichte foar de bok fan 50 sm en foar de geit fan 40 - 45 sm. De bisten sjogge der slank en elegant út mei relatyf lange poaten.
Frijheid

* Fryske Frijheid
* frijheid (sosjology); it algemien sosjaal-politike begryp frijheid
* frijheid (filosofy); het filosofyske begryp frijheid en frije wil
* ûnôfhinklikheid (steatkunde)
* Fryheid; in plak yn Súd-Afrika
* frijheid (bestuur); in soarte stêd
* een soort zeilboot, zie: Frijheidklasse
* politike frijheid; in begryp út de politike filosofy

**De Frijheid** kin ferwize nei:
* wynmole De Frijheid (Schiedam) yn Schiedam
* wynmole De Frijheid (Beesd) yn Beesd
* it eartiidske eksersysjegenoatskip De Frijheid
Tsjerk

* Tsjerk (jongesnamme) bygelyks by:
** Tsjerk Hiddes de Vries, de seeheld.
** Tsjerk Bottema, de keunstskilder.
** Tsjerk Vermaning, de amateurarcheolooch
* Tsjerk 327, in ferneamde fokhynst.
Tsjerk 328

**Tsjerk 328** (1990- maart 2011) wie in Fryske tophynst Tsjerk 328 fan it Keninklik Frysk Hynste Stamboek (KFPS).  

De dekhynst waard fokt troch de famylje Schuurmans út Mantgum, as soan fan de preferinte Feitse 293 en de ferneamde modelmerrje Wykje. Tsjerk die syn wurk sûnt 2002 op it hynstestasjon fan de famylje Toonen út Maren-Kessel.

Tsjerk lit in lange list neikommelingen nei. Wol 483 neisieten waarden stjer ferklearre, in rekôr binnen de fokkerij fan Fryske hynders.
Keninklik Frysk Hynstestamboek

De **Feriening Keninklik Frysk Hynstestamboek**, offisjeel: *Koninklijk Friesch Paarden-Stamboek* (KFPS), registrearret Fryske hynders en is fêstige yn Drachten. Ein 19e iuw drigen de Fryske pronkhynders te ferdwinen omdat boeren meast foar de swierdere wurkhynders keazen. Op 1 maaie 1879 waard dêrom it stamboek oprjochte yn kafee 'De Drie Romers' yn Reduzum. 

Yn 2010 stienen wrâldwiid mear as 40.000 hynders ynskreaun en hie it stamboek 13.000 leden. Bûten Nederlân binne de leden organisearre yn eigen lanlike ferienings, dy't nauwe bannen ûnderhâlde mei it KFPS. De Nederlânske leden binne meast oansluten by fokferienings, dy't jierliks in grut oantal aktiviteiten op tou sette, bygelysk de eigen fokdei en ferskate stúdzjejûnen.

It Hynstestamboek registrearret en keurt hynders, mar jout ek antwurd op foktechnyske fragen oer bygelyks it fokdoel. In soad fan dy ynformaasje ferskynt yn it moanneblêd Phryso, dat alle Nederlânske leden krije. It Hynstestamboek wurket nau gear mei organisaasjes op it mêd fan it Fryske hynder dy't yn it bûtenlân oprjochte binne, lykas de Friesian Horse Association North America yn 'e Feriene Steaten en Kanada.
Frysk Hânwurdboek

It **Frysk Hânwurdboek** is it earste Fryske wurdboek dat dêrby it Frysk as ferklearjende taal hat. It wurdboek is gearstald troch de Fryske Akademy en útjûn troch de Afûk. 

Yn it Frysk Hânwurdboek binne sa'n 70.000 lemma's beskreaun, neist grûnwurden ek gearstallings, ôfliedings en ôfkoartings. It wurdboek jout ek rom omtinken oan it eigentiidske taaleigen. Sa steane der bygelyks in soad amtlike wurden en ict- en mediatermen yn. Efteryn binne listen opnommen fan sprekwurden, Fryske gemeente- en plaknammen, Nederlânske provinsjenammen en nammen fan alle lannen fan de wrâld. Foar in Frysk wurdboek is it unyk dat net allinnich fan grûnwurden in útspraakoanwizing jûn wurdt, mar ek fan gearstallings en ôfliedings. It is yn elektroanyske foarm en yn boekfoarm publisearre.

It earste eksimplaar fan it wurdboek is op 19 jannewaris 2009 oanbean oan minister Plasterk. It twadde eksimplaar wie foar de 81-jierrige Tony Feitsma.  

Yn 2016 kaam in twadde edysje út, dy't allinnich noch as elektroanyske ferzje te krijen is. Dêryn binne de flaters yn de earste edysje ferbettere en de feroaringen yn de offisjele stavering per 30 jannewaris 2015 ferwurke. Ek waard de ynhâld fan it boek yn it lyk brocht mei de Foarkarswurdlist.

## Keppeling om utens
* De elektroanyske ferzje fan it Frysk Hânwurdboek kin fergees delhelle wurde op Frysker.nl: ''Downloads''.
Stipepunt Frysk

It **Stipepunt Frysk** is in taaladvysburo foar it Frysk fan de Afûk. De opdracht fan de provinsje Fryslân yn de twadde taalnota 'Ramtnota taalbelied' (1991) is hjirby:
# Foarljochting en promoasje
# Ynformaasjefoarsjenning en dokumintaasje
# Advisearring en begelieding
# Promoasje bedriuwskursussen
# Oersetfunksje
# Projekten
De Pompeblêden

**De Pompeblêden** wie in tydskrift foar Frysk yn it ûnderwiis. It waard oprjochte yn 1928 en hie yn 2001 in oplage fan 600. De Pompeblêden waard útjûn troch de Afûk yn Ljouwert. Ein juny 2009 ferskynde it lêste nûmer en hâlde it blêd nei 79 jier op te bestean. Allinnich stipers fan de Afûk krigen it blêd, dat ornaris fjouwer kear yn it jier ferskynde.
Keith Richards

**Keith Richards** (Dartford, 18 desimber 1943) is in Ingelske gitarist, songwriter, sjonger, produsint en ien fan de oprjochters fan de Ingelske rockband *[[The Rolling Stones]]*.

## Autobiografy "Life"
Op 26 oktober 2010 ferskynde de autobiografy "Life" fan Keith Richards.
Yn 'e mande mei skriuwer James Fox sette Keith syn libben op papier. It boek wie al in bestseller eardat it te keap wie.

## Diskografy
### Albums
* *[[Talk is Cheap]]* (1988)
* *[[Live At the Hollywood Palladium]]* (1991, live)
* *[[Main Offender]]* (1992)
* *[[Vintage Winos]]* (2010, Bêste fan)

### Singles
* *Run Rudolph Run* b/w The Harder They Come (1978)
* *Take It So Hard* (1988) #3 US Mainstream Rock
* *You Don't Move Me* (1988) #18 US Mainstream Rock
* *Struggle* (1989) #47 US Mainstream Rock
* *Wicked As It Seems* (1992) #3 US Mainstream Rock
* *Eileen* (1993) #17 US Mainstream Rock

## Keppeling om utens
* Offisjele Keith Richards Webside (Jo moatte Adobe Flash hawwe om it sjen te kinnen)
Rôze Pompeblêd

It **Rôze Pompeblêd** is in ûnderskieding foar Fryske homo-emansipaasje. De priis wurdt yn juny útrikt oan it begjin fan de Rôze Wike oan in persoan of organisaasje dy't him ynset foar emansipaasje fan homo's en lesbiënnes yn Fryslân. De priis, besteande út in troch in sulversmid makke sieraad, wurdt útrikt troch Homoplatform Fryslân (oprjochte yn 2001). Dat is in gearwurkingsferbân tusken ûnder oare COC Fryslân, IHLIA Anna Blamanhuis, Kristlike Homo Jongerein Contact (CHJC), Stichting de Kringen, Oerpheus Fryslân en ANBO Rôze.

Winners wienen:
* 2011 - fêstiging Aldlân fan de skoallemienskip Piter Jelles.
* 2010 - Ulbe Tjallingii fan Deinum: teolooch en foarsitter/sekretaris fan de Fryske wurkgroep Leauwe en Homoseksualiteit. Mei-oprjochter fan Homoplatform Fryslân.
* 2009 - Onder Anderen, homokoar
* 2008 - Ben Lesman, heteroman dy't workshops jout oer homoseksualiteit binnen it houlik fan de Stichting Orpheus
* 2007 - Gooitsen Eenling fan Ljouwert, teaterdosint en resensint.
* 2006 - Froukje Hernamdt, direkteur Anna Blamanhûs.
* 2005 - Gerda Tolk, foarsitter fan de Fryske ôfdieling fan SLOW (Stichting Lanlik Oerlis Wurkgroep Alden fan homoseksuele bern) 
* 2004 - Arno Brok, boargemaster fan Snits.
* 2003 - Dini Stavenga - van der Waals, eardere foarsitter fan de Fryske ried fan Tsjerken
* 2002 - Siny Plooij, psychoterapeute
Under Oaren

**Under Oaren** ofwol **Onder Anderen** wie fan 1986 oant 2012 in homokoar út Ljouwert. Yn 2006 wûn it koar it Rôze Pompeblêd.

De gearkomsten fan de destiidske soasjeteit fan it COC oan de Druifstreek einige faak yn spontaan gesang. It waard oanlieding ta de foarming fan in koar dat út sa'n 15 manlju bestiet. Diriginte Jildou Talman hâlde as frou de boel wat yn it lykwicht, yn desimber 1995 nimt Jaap Tjalma fan Grins it dirigearstokje oer. Renilde Duif út Enumatil wurdt de tredde fêste dirigint, sûnt 2011 is Gert-Jan Hoekstra dirigint. 

It rippertwaar rint fan mankelyk oant fleurich en fan serieus oant koartswilich. Sûnder muzikale begelieding wurde yn in soad talen trije- fjouwer- of fiifstimmige arranzjeminten songen oer de heareleafde. Ek wurde lietteksten fan besteande ferskes wol oanpast oan de aard fan it koar. Yn de hjerst wurde jubileumkonserten jûn. Optredens wienen der yn binnen- en bûtenlân, fan strjitfeesten oant optrede yn tsjerkjes mar ek by houliksfeesten.

## Diskografy
* 1995: *Loverman*
Freemwurk

**Freemwurk** is in taalmetoade Frysk foar it earste en twadde jier fan de ûnderbou yn it fuortset ûnderwiis. Auteurs binne Jitske Brünner, Linda Boersma en Luuk Klazenga. It wurdt sûnt 2007 útjûn troch de Afûk yn Ljouwert en is de opfolger fan de metoade "Flotwei Frysk"..

De metoade is rjochte op it mûnling en skriftlik brûken fan it Frysk op meardere nivo's. 

Freemwurk bestiet út:
* Tekstboeken mei wurkboeken foar vmbo en vmbo-t en havo, vwo.
* cd's mei harkteksten
* dosinthantliedings
Foar de jierren dêrnei yn de boppebou en de twadde faze binne moduleboeken ferskynd.
Tripoly (Lybje)

**Tripoly** (Arabysk: طرابلس *Ṭarābulus*) is de haadstêd en grutste stêd fan Lybje. It plak leit yn it noardwesten fan it lân, by in oaze oan de Middellânske See. It stedsgebiet rint sa'n 40 km de kust bydel en de djipte fan de bebouwing is trjie oan tsien kilometer.

De namme Tripoly betsjut yn it Gryksk *trije stêden*. Yn de 7e iuw f.Kr. stiften de Foenysjers dêr trije stêden: Sabratha, Oea en Leptis Magna Tripoli.

Yn de Romeinske tiid waard de stêd *Tripolitania* neamd.

### Klimaat
Tripoly leit yn in subtropyske sône, hat in mediteraan klimaat. De trochsneed jiertemperatuer is 20,5 gr C, de jierlikse delslach is trochstrings 334 mm. 

Augustus is mei 27.7 gr. C de waarmste moanne; jannewaris is mei in trochsneed temperatuer fan sa'n 13 graden de kâldste. 

De measte delslach falt yn desimber, 67,5 mm. Tusken juny en augustus bliuwt it yn it generaal drûch.
 
## Befolkingsûntjouwing
De hurde befolkingsgroei sûnt 1970 is mei it gefolch fan de ynliving fan oanswettende gemeenten.

## Ekonomy
De grutste stêd fan lybje hat in grutte haven ta foldwaan en is it grutste sintrum fan hannel en yndustry. Tripoly produsearret fiedingsmiddele, tekstyl, klean en tabaksprodukten. De ynternasjonale lofthaven leit 34 kilometer súdlik fan it sintrum. De lofthaven ferwurke yn 2007 1,5 miljoen passazjiers en nei de oanlis fan twa nije terminals sil de kapasiteit útwreide wêze ta  20 miljoen passzjiers it jier.

In wichtige wurkjouwer yn de stêd wie altyd de Daewoo Motor Company. Nei't dy it fabryk sletten hie, hat de Italjaanske ûndernimming Tesco Ts besocht de autoyndustry nij libben yn te blazen mei de searjeproduksje fan de Saroukh el-Jamahiriya. Yn de sakeweinsektor is de Trucks and Bus Company warber yn Tripoly. Dy ûndernimming is merklieder yn it lân en no in wichtige wurkferskaffer foar de regio.

## Underwiis
Yn Tripoly sit de Al-Fatih-Universiteit, in Hegeskoalle foar Keunsten, in hegeskoalle foar elektrotechnyk, in technyske hegeskoalle en in hegeskoalle foar telekommunikaasje.

Fierders hat de stêd it Nasjonaal argyf, mei in grutte samling dokuminten oer de skiednis fan Tripoly, en de Oerheidsbibleteek.

## It besjen wurdich

De medina, mei in muorre rûnom, is it âldste part fan Tripoly en bestiet meast út iuwenâlde huzen, moskeeën en paleizen. De medina is tagonklik troch trije poarten yn de stedsmuorre, de Bab Zanata yn it westen, de Bab Hawara yn it súdeasten en de Bab Al-Bahr yn it noarden. Súdeastlik fan de medina, oan it Griene Plein, stiet de *Assaraya al-Hamra* (it Reade Kastiel), in fersterke paleis mei ferskate binnenplakken dêr't tsjintwurdich in museum húsmannet. De medina hat ek in triomfbôge fan Markus Aurelius út de 2e iuw.

Eastlik fan de âlde medina leit in moderne wyk mei de ta moskee omboude katedraal fan Tripoly.

## Stedebannen
*  Algiers (Algerije)
*  Belgrado (Servje)
*  Belo Horizonte (Brazylje)
*  Madrid (Spanje)
*  Sarajevo (Bosnje en Herzegovina)


File:Tripoli by night.jpg|*Tripoly by nacht*
File:Arch Marcus Aurelius.jpeg|*[[Triomfbôge]] fan [[Marcus Aurelius]]*
File:IMG 3235 pano.JPG|*De haven fan Tripoly fanút Hotel Al-Kabir sjoen*
Seksisme

**Seksisme** of **geslachtsdiskriminaasje** is it fellen fan in weardeoardiel op grûn fan immens sekse. Dit kin liede ta diskriminaasje wêrby't minsken fûngelyk behannele wurde, bygelyks yn taalgebrûk, op grûn fan harren geslacht/sekse. Seksisme kin liede ta foarmen fan ûnderdrukking. It omkearde is **sekseneutraliteit**.

It wurd **seksisme** wurdt ten ûnrjochte faak brûkt yn assosjaasje mei seks of erotyk.

## Seksisme algemien
Ek geslachtsrol-stereotypen oer manlikheid en froulikheid falle ûnder it begryp seksisme. Dizze stereotypen hawwe soms ûnderbewust ynfloed op ús gedrach. Foar dizze foarm is de term genderisme betocht.

Ekstreme foarmen fan seksisme binne manljushaat (misandry) of frouljushaat (misogyny).

## Frouljusdiskriminaasje
De meast foarkommende foarm fan seksisme utert him yn diskriminaasje fan froulju.

De frouljusbeweging bestrydt al sûnt hat ûntstean de beneidieling en diskriminaasje fan froulju. Dit hat effekten hân op nasjonale en ynternasjonale wetjouwing: der bestiet in Ynternasjonaal Ferdrach ta Utbanning fan Frouljusdiskriminaasje, koartwei it FN-Frouljusferdrach. Der is in soad ûndersyk dien nei foarmen fan frouljusdiskriminaasje.

## Manljusdiskriminaasje
Yn westerske lannen is sûnt ûngefear 1980 in trend te bespeuren om ek omtinken te jaan oan de efterstelling fan manlju op bepaalde gebieten, lykas âlderskip. Soms kin sprutsen wurde fan heitediskriminaasje. Der is in dúdlik ferskil yn de posysje fan de seksen yn westerske en net-westerske lannen.

## Gender
De stúdzje nei geslachtsrollen en de feroaring fan stereotypen wurdt faak oantsjutten mei de term genderstúdzjes. 
It Ingelske begryp gender wurdt brûkt om de sosjaal-maatskilike rol en ek de selsbelibbing fan in yndividu te ûnderskieden fan syn biologyske seksualiteit.
Oarloch

**Oarloch** of **kriich** is in wapene striid tusken folken of steaten. As etnyske of religieuze groepen binnen deselde steat mei inoar in wapene striid fiere is sprake fan in boargeroarloch. Men sprekt fan in wrâldoarloch as in mearderheid fan de grutste en sterkste lannen oer de hiele wrâld by de oarloch belutsen is. Oarloggen tusken steaten ûnderling binne tsjintwurdich seldsum.

Foar oarloch oer stiet frede, in tastân wêryn alle folken en naasjes elkoars bestean respektearje en sels wurdearje. Tusken oarloch en frede besteane in soad tuskenfoarmen, lykas de Kâlde Kriich of de wapenstilstân.
Fan begjin ôf oan is oarloch fiere al bûn oan wetten en regleminten, al binne dy yn de rin fan de tiid wol feroare. Der is benammen in soad neitocht oer de rjochtfeardiging fan in oarloch. Sûnt 1945 is neffens it ynternasjonaal rjocht it sûnder mis fieren fan in oarloch gjin rjochtfeardich middel mear foar it oplossen fan konflikten. Pas as alle diplomatike middels brûkt binne kin besluten wurde ta de ynset fan wapene middels.

Nettsjinsteande alle ynternasjonale wetjouwing, wurde noch alle dagen in soad konflikten mei wapens útfjochte, sûnder dat alle diplomatike middels hielendal brûkt binne. Om de definysje 'oarloch' te omsilen wurdt almeast eufemistysk sprutsen fan 'in wapene konflikt'.
Tetingastate

**T(h)etingastate** of **Waltastate** wie in labadistekleaster oan de noardkant fan Wiuwert. Labadisten wienen oanhingers fan Jean de Labadie, in protestantske sekte mei kommunistyske trekjes. Yn de heechtijdagen wennen der fjouwerhûndert bruorren en susters. Priveebesit wie taboe en der sieten gjin doaren yn de sliepkeamers. Bern waarden troch de hiele mienskip grutbrocht. Europeeske keunstners en wittenskippers kamen nei Wiuwert, wêrûnder quaker William Penn, stifter fan de Amerikaanske steat Pennsylvania en de Britske filosoof John Locke. De sekte befolke it kleaster tusken 1675 - 1732. 

De state wie eigendom fan frou Luts Pieters fan Walta, dy't troud wie mei de skatrike Cornelis van Aerssen, fan 1683 - 1688 gûverneur fan Suriname. Hoe't it kleaster der út sjoen hat waard pas dúdlik yn 1981 doe't yn Neurenberg in kaart út it steatsargyf foar it ljocht kaam. De Dútske kartograaf Johan Andreas Graff wie yn 1586 nei Wiuwert ôfreizge om te besykjen syn frou Sibylla Merian werom te heljen. It mislearre lykwols omdat de ferneamde keunstneresse de leaver by de Labadisten bleau. De bouwurken, singels en tunen en bouwurken waarden troch Graff sekuer optekene. Om it lângoed leinen twa greftegurdlles. Oan de súdkant en westkant stienen der houten stekken omhinne en dêrbûten lange singels mei beammen, dêr't de kroanen fan yn elkoar fergroeid wiene. Binnenyn stie dan it slot, in stins mei in 17e iuwsk skylddak. Rjochts fan dat adelshûs stienen yn L-foarm legere bygebouwen. Njonken it poartegboutsje ien fan de fjouwer skythúskes boppe de grêft. Foar de haadyngong oer wienen in bier- en wynkelder, in hinneskuorre en in loazjemint foar besikers. Op it kompleks stie ek in 'Seiten-mühl-Invention' dat grif in sidemole west hat. Maria Sybilla hie in soad ynteresse foar siderûpen. 

De lêste labadist gie fuort yn 1732, koart dêrnei waard de state sloopt. Yn de simmer fan 2010 binne troch archeologen 113 gatten yn de grûn boarre, der kamen doe stikken diggelwurk út de perioade 1400-1800 nei boppen, mar ek bonkemateriaal, houtskoal en glês. Ek blykten der oerbliuwsels fan de fûneminten yn de grûn te sitten. It stee moat al yn de Izertiid bewenne west hawwe.
Waltastate

* Waltastate (Boazum), ek Waltastins neamd, yn Boazum
* Waltastate (Hallum), de state yn Ferwerderadiel.
* Waltastate (Tsjerkwert), yn Tsjerkwert
* Waltastate (Wiuwert), ek Tetingastate neamd yn Wiuwert.
Wetterpolo op de Olympyske Simmerspullen 1964

De **[[Olympyske Simmerspullen 1964]]**, ek wol de XIXe Olympiade neamd, waarden yn 1964 yn Tokio, Japan hâlden.  De wetterpolokompetysje wie yn it *Tokyo Metropolitan Indoor Swimming Pool*.

## Tokyo Metropolitan Indoor Swimming Pool
It Tokyo Metropolitan Indoor Swimming Pool waard yn 1958 boud foar de Aziatyske Spullen en hie plak foar 3.000 taskôgers yn 1964 hie it Olympyske Wetterpolo toernoai plak yn dit swimbad. It Tokyo Metropolitan Indoor Swimming Pool leit oan de noard west kânt fan it National Stadium.

## Groepsfaze
### Groep A

### Groep B

### Groep C

### Groep D

## Twadde rûnde
### Groep A/B

### Groep C/D

## Pleatsingsronde
### om it 5e oant 8ste plak

### om de medaljes

## Einrangskikking
Skulptuer

In **skulptuer** is in romtlik byldhouwurk dat foarmjûn is troch materiaal wei te heljen (*de subtraktive metoade*), yn tsjinstelling mei in '''plastyk''', dat in romtlik keunstwurk is dat modellearre is troch tafoeging út in beweechlike, plastyske massa as klaai of was, of ek jitten (*de additive of opbouwende metoade*). It gearfoegjen fan besteande materialen wurdt assemblaazje neamd. 

## Materialen
Skulptueren wurde fanâlds makke út starre materialen as natuerstien en hout, mar fierdere materialen kinne bygelyks wêze gips, keunststof, beton, bakstien of polyuretaanskom (PUR).

## Houwen en snijen
De technykfn it foarmjaan yn dizze materialen wurdt tradisjoneel 'houwe' (*hakke*) neamd, fandêr de term ''byldhouwer'' foar in romtlik wurkjend keunstner. Dizze term is úteinlik de algemiene beneaming wurden foar romtlik wurkjend keunstners, ek as hja net op de subtraktive metoade wurkje.

Keunstners dy't materialen as hout, ivoar, bien en sêfte stiensoarten bewurkje (snije mei beitel en guts) wurde fanâlds ek wol *[[byldsnijer]]* neamd. Foar oare subtraktive techniken as skave, raspe en seagje bestiet gjin ôfsûnderlike term om de keunstner mei oan te tsjutten.

## Sjoch ek
* Plastyk
* Assemblaazje
* Steenbeeldhouwer
* Byldhouwer (keunstner)
* Byldsnijer
* Houtfykwurk
Managûa

**Managûa** (**Leal Villa de Santiago de Managua**) is de haadstêd fan it Midden-Amerikaanske lân Nikaragûa. De stêd leit op de súdigge fan de Mar fan Managûa.

Managûa hat de Sintraal-Amerikaanske Universiteit (*Universidad Centroamericana*), mei it dêroan ferbûne Ynstitút foar de Skiednis fan Nikaragûa en Sintraal-Amearika (*Instituto de Historia de Nicaragua y Centroamérica*).

Op it plak fan Managûa lei oarspronklik in Yndiaanske delsetting, *Managuac*. Yn 1819 waard dêr de stêd Managûa stichte ûnder de offisjele namme 'Leal Villa de Santiago de Managua'. Yn 1852 krige de stêd de status fan haadstêd, dat de oplossing wie fan de kompetysje tusken de stêden Granada en León.

De stêd leit yn in gebiet dat gefoelich is foar ierdskoddings (de lêste gruuten wiene yn 1932 en 1972), orkanen en oerstreamingsis. Bygelyks waard de stêd yn 1998 rekke troch de orkaan Mitch.

## Toponymy
De namme Managûa komt fan *Mana-ahuac*, dat yn it Nahuatl 'grinzjend oan wetter' betsjut. Managûa leit oan in grut mar en yn de stêd sels lizze ek noch fjouwer lytsere marren.

### Bestjoerlike yndieling
Managua is ferdield yn sân distrikten (Spaansk: *distritos*):  distrikt I, II, III, IV, V, VI en VII. Tusken 2000 en 2009 wiene der fiif distrikten, distrikt I en VII wiene der doe net. Dy twa lêsten binne yn 2009 foarme út de oare distrikten. Dêrfoar wie der ek sân, mar op 1 jannewaris 2000 waard it âlde distrikt I ta de gemeente Ciudad Sandino en it âlde distrikt VII waard de gemeente El Crucero. De distrikten besteane fierders út 596 stedsbuerten en 15 plattelânsdielen.

## Berne yn Managûa
* Arnoldo Alemán (23 janne2waris 1946), âld-presidint
* Gioconda Belli (9 desimber 1948), skriuwster
* Alexis Arguello (19 april 1952 – 1 july 2009), bokser

* Claudia Poll (21 desimber 1972), Kosta Rikaansk swimster en olympysk kampioene (1996)

## Stêdebannen
*  Amsterdam (Nederlân)
*  Madrid (Spanje)

## Keppeling om utens

* Kaart fan Managûa city
Vänermar

**Vänermar** is de grutste mar fan Sweden en fan hiel Skandinaavje. Hy leit yn it súdwesten fan Sweden en op in hichte fan 44 meter. De mar is sa grut dat der in loadstsjinst foar skippen is en fjoertuorren by de wetterkant lâns steane. Direkt nei de lêste Iistiid stie er noch yn ferbining mei see, mar troch it omheechkommen fan it lân waard it in mar. De mar is troch in tal sluzen noch wol ferbûn mei de see, it Kattegat, fia de *[[Göta älv]]*.
Panama-Stêd

**Panama-Stêd** is de haadstêd fan it Sintraal-Amerikaanske lân Panama en de provinsje Panama. It tal ynwenners wie yn 1990 584.803 en yn 2010 880.691. Dat is likernôch in tredde part fan de ynwenners fan de provinsje Panamaon.
Belmopan

**Belmopan** is de haadstêd fan Belize yn Midden-Amearika. De stêd is mei sa'n 20.000 ynwenners ien fan de lytste haadstêden yn de wrâld. Belmopan leit justjes beëasten de rivier Belize, tachtich kilometer fan de eardere haadstêd  Belize-Stêd ôf. De stêd leit yn it distrikt Cayo, dêr't it sûnt 1990 de haadstêd fan is.

De befolking fan Belmopan is in mjuks fan Kreoalen, Garifuna, Mestizen, Maya's en koarter lyn hawwe ek ymmigranten út Aziatyske lannen, benammen Sinezen, har dêr nei wenjen set.

It plak hat suver gjin yndustry. Der binne wol plannen foar de oanlis fan in fleanfjild en in lyts yndustrypark.
Letter

In **letter** of **karakter** is in teken om yn de skreaune taal ien of soms mear klanken út de sprutsen taal wer te jaan. De letters dy't yn in taal brûkt wurde, foarmje mei elkoar it alfabet fan dy taal. In lyts oantal letters is hjirby genôch foar alle wurden. Under de tsien tekens is al mooglik, mar hoe better de letters de spraak en dus alle klanken ofwol klankynventaris fan in taal fertsjintwurdigje moatte kinne, nammerste mear tekens der nedich binne. Dochs bliuw dit oantal hast altiten ûnder de fyftich, wat it alfabet op de keper beskôge ta in handiger middel om sprutsen taal wer te jaan makket as de hieroglifen.

## Sjoch ek
* alfabet
* biljetletter
* kalligrafy
* lettertype
* skrift
* sneinsletter
Tegucigalpa

**Tegucigalpa** is de haadstêd fan it Midden-Amearikaanske lân Hondueras en fan it departemint Francisco Morazán. Mei benei 1.500.000 ynwenners (2006) is it de grutste stêd fan it lân. De stêd leit yn in middelberchtme en wurdt omjûn troch nullebosken. De stêd hat in heal-fochtich tropysk klimaat mei in drûge tiid fan novimber/desimber oant april.

## Ut de skiednis
Tegucigalpa waard stifte troch de Spanjerts as **Real Villa de San Miguel de Heredia de Tegucigalpa** op 29 septimber 1578 op it plak dêr't al delsetting wie. Under de Republyk Hondueras wiene Tegucigalpa en Comayagua (de haadstêd yn de koloniale tiid) om de beurten haadstêd, earst yn 1880 waard regele dat Tegucigalpa foar altyd haadstêd wêze soe.

Tegucigalpa bleau oant yn de jierren 70 fan de 20e iuw in relatyf lytse provinsjestêd; dêrnei migrearren in protte minsken fan it plattelân nei de stêd. Yn de jierren 80 waarden in soad wegen en ferkearskeunstwurken oanlein en grutte gebouwen set, in nijichheid foar de stêd dy't nea oars as gebouwen fan twa ferdjippings hân hie. Tegucigalpa is fier bûten syn koloniale kearn útwreide, nei east, súd en west, sadat der in metropoal ûntstien is, mar ien dy't in frijwat rommelich, ûnorganisearre oansjen krigen hat.

## It besjen wurdich
De stêd hat in tal gebouwen fan belang dy't it besjen wurdich binne; sa as it eardere Presidinsjeel Paleis, no in nasjonaal museum, it haadkertier fan de Sintraal Amerikaanske Bank foar Ekonomyske Yntegraasje, de kampus fan de Nasjonale Universiteit fan Hondueras (1847), in 18e-iuwske katedraal en de Basilyk fan de Faam fan Suyapa.

## Befolking
De measte stedsbewenners binne Spaansksprekkende Mestizen mei in minderheid fan Latynsk-Amerikanen. Fierders hâldt dêr in minderheid fan Sinezen en Arabieren ta, de lêsten binne meast Palestinen. Ek wenje der noch Midden-Amerikaanske Yndianen en Afro-Hondueranen.

## Yndustry
Yn de 16e iuw wie Tegucigalpa in wichtich plak foar de goud- en sulverwinning; ek nei de ûnôfhinklikens fan Hondueras wie dat noch in skoft fan belang. No binne de tekstyl-, sûker- en sigarette-yndustry it wichtichst, mar teffens wurdt der hout, multypleks, papier, keramyk, sement, glês en gemikaliën produsearre.

## Ynfrastruktuer

Tegucigalpa is ien fan mar in pear haadstêden yn de wrâld dy't net oan it spoar leit.

De lofthaven fan de stêd, Tonkontín, jildt as ien fan de gefaarlikste yn de wrâld út reden fan syn koarte banen en syn lizzing deun op de stedsbebouwing. Benammen gruttere tastellen binne om te lânjen twong om op lege hichte risikofolle maneuvels út te heljen. Piloaten fan ferskate Amerikaanske fleanmaatskippijen wurde út soarte treend yn it fleanen op Tonkontin.
Martin van der Horst

**Martin van der Horst** (Heemskerk, 2 april 1965) is in eardere Nederlânske follybalspiler. Martin van der Horst wie ien fan de spilers dy't meidie oan it Bankrasmodel, dat model brocht de spilers ta twa medaljes op de Olympyske Spullen.

Hy begûn syn follybalrinbaan by Rood-Wit yn Heerhugowaard en spile dêrnei foar Bosta the Smash (Castricum, Nederlân), *Anget vbk* (Sweden), *Dachau* (Dútslân), *Knack Randstad Roeselare* (Belgje) en Piet Zomers Dynamo (Apeldoarn).

Martin van der Horst makke syn Olympysk debút op de Olympyske Spullen fan 1992 yn Barselona. Yn Spanje waard de Nederlânske follybalploech twadde, yn de finale waard fan Brazylje ferlern mei 3-0. Acht jier letter by de Olympyske Spullen fan 2000 yn Sydney waard er mei de Nederlânske ploech fiifde fan de tolve dielnimmende lannen. Yn totaal hat Martin van der Horst 353 ynterlannen spile foar de Nederlânske ploech.

## Resultaten
Mei de Nederlânske ploech behelle Van der Horst de folgjende resultaten:
* Tredde plak EK 1989
* Tredde plak EK 1991
* Twadde plak EK 1993
* Twadde plak WK 1994
* Twadde plak EK 1995
* Twadde plak Olympyske Spullen 1992
* Fiifde plak Olympyske Spullen 2000

## Sjoch ek
* List fan Nederlânske follyballers
Thijs Trompert

**Thijs Trompert** (1980) is in byldzjend keunstner út Amersfoart.
Studearre byldhouwen oan de keunstakademy yn Kampen. Hy is lid fan Pulchri Studio yn De Haach en hie dêr yn 2005 in solo-eksposysje. Yn syn wen- en wurkplak Amersfoart is faak wurk fan him te sjen. Die ûnder oare mei oan it Pornofestival en it Paradysprojekt.

Syn measte wurk is foar bûten, yn de iepenbiere romte. Hy wol him yn syn fyzje net ôfremje litte troch te brûken materialen. *It wurk ûntstiet fanút it materiaal, of de materiaalkar ûntstiet fanút it wurk.*
 
## Wurken
* Byldbank, oan de Grutte Koppel op de hichte fan takomstige Iemplein, 2010
* De Bolle fan Amersfoart, 2007 en 2011
* King of The Road trofee, 2008
* Twadde Hûd, Rietveld Paviljoen De Zonnehof, 2007-2008
* Ferpopping, 2007
* Hûn, 2006
* Euphatoris Gracilicornus, 2005
* Metamorfoaze Larve, 2005

## Keppeling om utens
* Webstee Thijs Trompert